Victor Ponta, reacție la anunțul retragerii militarilor SUA din România: "Ca Președinte al României, vă garantez că parteneriatul cu SUA se va dezvolta în continuare"
Fostul premier Victor Ponta a reacționat la informațiile apărute în presă, potrivit cărora Administrația Trump ar lua în calcul o eventuală retragere a unor trupe americane din România și Polonia. Ponta, care candidează la alegerile prezidențiale, a transmis un mesaj în care susține că poate asigură soliditatea parteneriatului strategic dintre România și Statele Unite.